A TASZ kezdeményezésére és jogi segítségével a Szabad Pécset kiadó nonprofit kft. bíróságon támadta meg az immáron 476 tévét, rádiót, híportált, újságot és folyóiratot tömörítő fideszes médiaholding megalakulását, olvasható a társaság közleményében.

Mint írják,

jogsértőnek tartjuk a kormány által rendelet útján nemzetstratégiai jelentőségű szervezetnek nyilvánított Közép-Európai Sajtó és Média Alapítvány (KESMA) megalakulásával, s azzal járó elképesztő mértékű média-összefonódással kapcsolatban, a Gazdasági- és Versenyhivatal (GVH) által kiadott hatósági bizonyítványt. A TASZ, a Társaság a Szabságjogokért nevű emberi jogi jogvédő civil szervezet megkeresésére, és a szervezet segítségével a Szabad Pécset kiadó Freedom Média Nonprofit Kft. a fentiek miatt az ügyben kiadott hatósági bizonyítvány bírósági felülvizsgálatát kezdeményezte a Fővárosi Törvényszéken.

Hozzátették, amennyiben ott a reményeiknek, s főként a TASZ jogi álláspontjának megfelelő határozat születik, akkor érvénytelenítik a GVH ügyben hozott döntését, és a kiadott bizonyítvány érvényességét, és új eljárást folytatnak le.